*Projekts*

LATVIJAS REPUBLIKAS MINISTRU KABINETS

2021.gada \_\_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_\_ \_\_\_.§)

**Par valsts nekustamā īpašuma ieguldīšanu valsts sabiedrības ar ierobežotu atbildību „Latvijas Nacionālā opera un balets” pamatkapitālā**

1. Saskaņā ar [Publiskas personas mantas atsavināšanas likuma](https://likumi.lv/ta/id/68490-publiskas-personas-mantas-atsavinasanas-likums) [40.pantu](https://likumi.lv/ta/id/68490-publiskas-personas-mantas-atsavinasanas-likums#p40), lai nodrošinātu Latvijas Nacionālās operas un baleta likuma 4.pantā noteikto funkciju kultūras un kultūrizglītības jomā izpildi, atļaut Kultūras ministrijai ieguldīt valsts sabiedrības ar ierobežotu atbildību „Latvijas Nacionālā opera un balets” pamatkapitālā kā mantisko ieguldījumu valsts nekustamo īpašumu (nekustamā īpašuma kadastra Nr.0100 005 0056), kas sastāv no zemes vienības (zemes vienības kadastra apzīmējums 0100 005 0056) 12 095 m2 platībā un divām būvēm (būvju kadastra apzīmējumi 0100 005 0056 001 un 0100 005 0055 004 Aspazijas bulvārī 3, Rīgā (turpmāk – nekustamais īpašums), ar kopējo valsts mantiskā ieguldījuma vērtību 16 000 000 *euro*, kas ierakstīts zemesgrāmatā uz valsts vārda Kultūras ministrijas personā.

2. Valsts sabiedrībai ar ierobežotu atbildību „Latvijas Nacionālā opera un balets”, nostiprinot zemesgrāmatā īpašuma tiesības uz nekustamo īpašumu, ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar hipotēku bez valsts kapitāla daļu turētāja un Rīgas pilsētas pašvaldības piekrišanas.

3. Kultūras ministrijai kā valsts sabiedrības ar ierobežotu atbildību „Latvijas Nacionālā opera un balets” kapitāla daļu turētājai nodrošināt, ka nekustamais īpašums tiek atgūts valsts īpašumā, attiecīgi samazinot valsts sabiedrības ar ierobežotu atbildību „Latvijas Nacionālā opera un balets” pamatkapitālu, ja nekustamais īpašums vairs netiek izmantots šā rīkojuma 1.punktā minēto funkciju īstenošanai, un nodots Rīgas pilsētas pašvaldības īpašumā bez atlīdzības.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Katajs 67330327

Marcis.Katajs@km.gov.lv